13/08/2013 | Administración LocalMunicipal
Miño
Notificación incoación expedientes baixa inscricións indebidas

Despois de ter intentadas a notificacións da resolución que deseguido se transcribe, sen que as mesmas se poiderán practicar por ser devoltas polo servizo de Correos ou ben sendo estas recibidas polos interesados non procederon a súa confirmación e modificación de residencia, procédese a súa notificación mediante a presente publicación no BOP, así como a súa inserción no taboleiro de edictos do Concello en cumprimento do disposto no artigo 59 da Lei 39/92, do 26 de novembro do Réxime xurídico das entidades locais e do Procedemento administrativo común “Vistos os informes emitidos pola Policía Local deste Concello en relación co procedemento de comprobación de residencia dos extranxeiros NO_ENCSARP (ciudadáns dos Estados membros da Unión Europea e de outros Estados parte no Acordo sobre o Espacio Económico Europeo, de outros Estados distintos aos anteriores coa Tarxeta de Residencia de Réxime Comunitario ou coa Autorización de Residencia Permanente) que constan nos ficheiros remitidos pola Delegación Provincial do Instituto Nacional de Estatística coas incidencias 141, 142 e 143 que logo se relacionan, e que segundo as comprobacións realizadas non habitan no domicilio onde están empadroados. Visto o artigo 15 a 18 da Lei 7/1985, do 2 de abril, Reguladora das Bases de Réximen Local. Visto o artigo 54 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, do 11 de xullo e modificado polo Real Decreto 2612/1996, de 20 de decembro, no seu apartado 1 dispón que toda persoa que viva en España está obrigada a inscribirse no padrón do Municipio no que resida habitualmente. Quen viva en varios municipios deberá inscribirse únicamente no que habite durante máis tempo ao ano. Visto o artigo 72 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, do 11 de xullo e modificado polo Real Decreto 2612/1996, de 20 de decembro; así como o artigo 68 do referido Regulamento no que se expresa que todos os veciños deben comunicar ao seu concello as variacións que experimenten as súas circunstancias persoais na medida na que impliquen unha modifiación dos datos que deben figurar no padrón municipal con carácter obrigatorio Vista a Resolución do 9 de abril de 1997, da Subsecretaría, pola que se dispón a publicación da Resolución do 1 de abril, da Presidenta do Instituto Nacional de Estatística e do Director Xeral de Cooperación Territorial, pola que se ditan instruccións técnicas aos Concellos sobre a xestión e revisión do Padrón Municipal. (B. O. E. núm.87, de 11/04/97), na norma II.1, c.2, que require a incoación de oficio dun expediente con audiencia ao interesado, para tramitar a baixa pola inclusión indebida. Visto o acordo do Consello de Empadroamento do Instituto Nacional de Estatística de data do 27 de xunio de 2008 no que se indica a obriga dos Concellos de iniciar expediente de baixa de oficio aos extranxeiros comunitarios en función da última información dispoñible na base do INE, de modo que únicamente se realizarán cando non se teñan producido movementos nun período de cinco ou dous anos, dependendo de se están inscritos no Rexistro Central de Extranxeiros ou non (se teñen tarxeta de calqueira tipo tamén están inscritos neste Rexistro) Esta alcaldía á vista do anterior e no uso das atribucións que lle confire o ordeamento xurídico pola presente RESOLVE: 1º.- Incoar de oficio os expedientes para dar de baixa polas inscricións indebida no padrón Municipal de Habitantes as persoas que se relacionan a continuación e aos menores con indicación dos seus respectivos representantes legais.2ª.- Notificar a presente resolución aos afectados no último domicilio coñecido neste Municipio e publicar, no seu caso, no taboleiro de edictos do Concello e no B. O. P da Coruña, e concederlles un prazo de quince días, que se contará dende o día seguinte ao da notificación, aos efectos de que poidan examinar o expediente, en trámite de audiencia, e formular as alegacións e presentar a documentación que estimen oportuna, en base a acreditar a súa inscrición no Padrón Municipal de Habitantes, ou comunicar a este Concello a variación no seu domicilio ou o municipio da súa actual residencia.” RECURSOS: O que lle comunico, para o seu coñecemento e efectos, significándolle que, de acordo co disposto na Lei 29/1998, do 13 de xullo, reguladora da xurisdición contencioso-administrativa, contra a presente resolución, que pon fin á vía administrativa, pode interpoñer alternativamente ou recurso de reposición potestativo, no prazo dun mes, que se contará dende o día seguinte ao da recepción desta notificación, ante o mesmo órgano que ditou o acto, ou recurso contencioso-administrativo ante o Xulgado do Contencioso-Administrativo da Coruña, no prazo de dous meses que se contarán dende o día seguinte ao da recepción desta notificación. Se optara por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolto expresamente ou se producira a súa desestimación por silencio. Todo isto sen prexuízo de que poida exercitar calquera outro recurso que estime pertinente. Miño, 5 de agosto de 2013 O alcalde Jesús Veiga Sabín